**ДОКУМЕНТАЦИЯ**

**ЗА УЧАСТИЕ**

**в Процедура за отдаване под наем**

**м. юли, 2019г.**

**ОБЯВА**

„Информационно обслужване“ АД - клон Стара Загора

ОБЯВЯВА:

Процедура за отдаване под наем

на недвижим имот - помещение № 109-1, с обща площ 45,00 кв. м., собственост на „Информационно обслужване“ АД – клон Стара Загора, находящо се на адрес: гр. Стара Загора, ул. „Армейска“ № 5, част от поземлен имот № 68850.502.194.3 от Кадастралната карта на гр. Стара Загора, предназначено за производствена дейност.

За срок от 3 /три/ години.

Начална месечна наемна цена – 180,00 лв. (сто и осемдесет лева) за обща площ 45,00 кв. м., формирана на база 4,00 лв. (четири лева) на кв. м. без ДДС.

Изисквания към кандидатите: Да нямат задължения към „Информационно обслужване“ АД и клоновете му, към Община Стара Загора и към НАП.

Изисквани документи за участие:

* Предложение (по образец);
* Декларация за липса на задължения към „Информационно обслужване“ АД и клоновете му, към Община Стара Загора и към НАП и относно информацията, предоставяна на основание чл. 13 от Общия регламент за защита на данните и чл. 54 от Закона за защита на личните данни (по образец).

Получаване на документация за участие: от официалната интернет-страница на „Информационно обслужване“ АД, на адрес: [www.is-bg.net](file:///C:\Users\agidikova\AppData\Local\Microsoft\Windows\INetCache\Content.Outlook\RTJJUA2C\www.is-bg.net) или до 15:00 ч. на 16.07.2019 г. в сградата на „Информационно обслужване“ АД - клон Стара Загора, на адрес: гр. Стара Загора, ул. ”Армейска” № 5, ет. 2, стая 201.

Срок, място и начин на подаване на предложения: до 16:30 часа на 17.07.2019 г. като предложения ще се подават в сградата на „Информационно обслужване“ АД - клон Стара Загора на адрес: гр. Стара Загора, ул. ”Армейска” № 5, етаж 2, стая 201.

Извършване на оглед: по заявка на телефон 042/600843. Срок за извършване на огледи - от 14:00 ч. до 15:00 ч. всеки работен ден до 17.07.2019 г.

Отваряне на предложенията: 10:00 ч. на 18.07.2019г. в сградата на „Информационно обслужване“ АД - клон Стара Загора, на адрес: гр. Стара Загора, ул. ”Армейска” № 5, ет. 2, стая 201.

Критерий за оценка на предложенията – „най-висока предложена цена“.

Преди сключване на договор за наем, избраният за наемател кандидат представя удостоверения за липса на задължения, издадени от НАП и от Община Стара Загора, не по-рано от един месец преди датата на подаване на предложението.

Договорът се сключва в писмена форма с нотариална заверка на подписите, като разходите са за сметка на наемателя.